CELEX: 32021R0862
Language: ro
Date: 2021-05-28 00:00:00
Title: Regulamentul (UE) 2021/862 al Comisiei din 28 mai 2021 de modificare a Regulamentului (CE) nr. 2003/2003 al Parlamentului European și al Consiliului privind îngrășămintele cu scopul de a include un nou tip de îngrășământ „CE” în anexa I (Text cu relevanță pentru SEE)

31.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 190/74
               
            
         REGULAMENTUL (UE) 2021/862 AL COMISIEI
         din 28 mai 2021
         de modificare a Regulamentului (CE) nr. 2003/2003 al Parlamentului European și al Consiliului privind îngrășămintele cu scopul de a include un nou tip de îngrășământ „CE” în anexa I
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2003/2003 al Parlamentului European și al Consiliului din 13 octombrie 2003 privind îngrășămintele (1), în special articolul 31 alineatul (1),
         întrucât:
         
                     (1)
                  
                  
                     Un producător de soluție apoasă de formiat de potasiu a transmis Comisiei, prin intermediul autorităților suedeze, o cerere pentru a include această substanță ca un nou tip de îngrășământ în anexa I la Regulamentul (CE) nr. 2003/2003. Soluția apoasă de formiat de potasiu a fost elaborată pentru a asigura o mai bună absorbție a potasiului prin frunzele plantelor cu o nevoie ridicată în ceea ce privește acest nutrient principal, cum ar fi fructele și legumele.
                  
               
                     (2)
                  
                  
                     Soluția apoasă de formiat de potasiu, astfel cum se specifică în anexa I la prezentul regulament, îndeplinește cerințele prevăzute la articolul 14 din Regulamentul (CE) nr. 2003/2003. Prin urmare, aceasta trebuie să fie inclusă pe lista tipurilor de îngrășăminte „CE” din anexa I la regulamentul respectiv.
                  
               
                     (3)
                  
                  
                     Prin urmare, Regulamentul (CE) nr. 2003/2003 trebuie modificat în consecință.
                  
               
                     (4)
                  
                  
                     Măsurile prevăzute în prezentul regulament sunt conforme cu avizul comitetului instituit prin articolul 32 din Regulamentul (CE) nr. 2003/2003,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (CE) nr. 2003/2003 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 mai 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 304, 21.11.2003, p. 1.
      
      
         
            ANEXĂ
            Anexa I la Regulamentul (CE) nr. 2003/2003 se modifică după cum urmează:
            
                         
                     
                     
                        În tabelul din secțiunea C.1, după rubrica 7, se adaugă următoarea rubrică:
                        
                           
                                       „8
                                    
                                    
                                       Soluție apoasă de formiat de potasiu
                                    
                                    
                                       Produs obținut prin reacția hidroxidului de potasiu, a formaldehidei, a butiraldehidei și a acidului formic, urmată de o separare și de o evaporare
                                    
                                    
                                       50 % formiat de potasiu
                                       28 % K2O
                                       Potasiu exprimat în K2O solubil în apă
                                       27 % formiat
                                    
                                    
                                        
                                    
                                    
                                       Oxid de potasiu solubil în apă.”